Document ID: 31994R3022

KOMISSION ASETUS (EY) N:o 3022/94,
annettu 13 päivänä joulukuuta 1994,
Kanariansaarten naudanliha-alan tuotteiden erityisen hankintajärjestelmän soveltamista koskevista yksityiskohtaisista säännöistä annetun asetuksen (ETY) N:o 1912/92 ja elävien nautojen hankintajärjestelmän soveltamista koskevista yksityiskohtaisista säännöistä annetun asetuksen (ETY) N:o 2254/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on viimeksi muutettuna komission asetuksella (ETY) N:o 1974/93(2), ja erityisesti sen 3 artiklan 4 kohdan, 4 artiklan 4 kohdan ja 5 artiklan 2 kohdan,
Kanariansaarten arvioidun hankintataseen vahvistamisesta neuvoston asetuksen (ETY) N:o 1601/92 2-5 artiklassa säädettyyn erityiseen järjestelmään kuuluvien maataloustuotteiden osalta 28 päivänä marraskuuta 1994 annetun komission asetuksen (EY) N:o 2883/94(3) liitteessä I vahvistetaan 1 päivän heinäkuuta 1994 ja 30 päivän kesäkuuta 1995 väliselle ajalle sellaisten naudanliha-alaan kuuluvien tuotteiden ja elävien eläinten määrät, joihin sovelletaan hankintajärjestelmää joko tuontitulleista vapauttamisen tai tuen myöntämisen muodossa, sekä sellaisten yhteisöstä peräisin olevien puhdasrotuisten jalostuseläinten määrä, joihin sovelletaan edellä mainitun asetuksen 4 artiklan mukaista tukea,
kyseisen järjestelmän uusista yhteisistä yksityiskohtaisista soveltamissäännöistä on säädetty komission asetuksessa (EY) N:o 2790/94(4), sellaisena kuin se on muutettuna asetuksella (EY) N:o 2883/94, erityisesti tuen maksutodistusten myöntämisen ja voimassaoloajan sekä kaupallisten toimintojen valvonnan ja seurannan osalta; nämä säännökset korvaavat komission asetuksessa (ETY) N:o 1695/92(5), sellaisena kuin se on viimeksi muutettuna asetuksella (ETY) N:o 2596/93(6), säädetyt yksityiskohtaiset säännöt; näitä uusia yksityiskohtaisia sääntöjä sovelletaan markkinoiden eri aloilla 1 päivästä joulukuuta 1994,
tämän vuoksi on aiheellista poistaa naudanliha-alalla sovellettavat täydentävät säännökset, jotka eivät ole edellä mainittujen uusien yksityiskohtaisten sääntöjen mukaisia, ja muuttaa asetus (ETY) N:o 1912/92(7) ja asetus (ETY) N:o 2254/92(8), sellaisina kuin ne ovat viimeksi muutettuina asetuksella (EY) N:o 2489/94(9), erityisesti todistusten myöntämisen ja voimassaoloajan osalta,
tämän asetuksen säännösten on tultava voimaan samana päivänä kuin asetuksessa (EY) N:o 2790/94 säädetyt järjestelmän uudet yhteiset soveltamista koskevat yksityiskohtaiset säännöt ja tarjontataseet tulevat voimaan, ja
naudanlihan hallintokomitea ei ole esittänyt lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1912/92 seuraavasti.
1) Poistetaan 1, 4, 6, 7, 8 ja 9 artikla.
2) Korvataan 2 artiklan 3 kohta seuraavasti:
"3. Interventiotoimenpiteiden toteuttamiseksi varastossa pidettyihin lihoihin sovelletaan 1 kohdassa tarkoitettua tukea silloin kun näin päätetään ja tällaisten tuotteiden myyntitoimenpiteistä säädettyjen edellytysten mukaisesti."
3) Korvataan 3 artikla seuraavasti:
"3 artikla
Asetuksen (ETY) N:o 1601/92 4 artiklan 1 kohdassa säädetty tuki yhteisöstä peräisin olevien puhdasrotuisten jalostusnautojen hankinnalle Kanariansaarille vahvistetaan liitteessä III."
4) Korvataan 5 artiklan ilmaisu "asetuksen (ETY) N:o 1695/92" ilmaisulla "asetuksen (EY) N:o 2790/94".
5) Poistetaan liite I.
2 artikla
Muutetaan asetus (ETY) N:o 2254/92 seuraavasti.
1) Poistetaan 1, 6 ja 8-11 artikla.
2) Korvataan 7 artiklan ilmaisu "asetuksen (ETY) N:o 1695/92" ilmaisulla "asetuksen (EY) N:o 2790/94".
3) Poistetaan liite I.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä joulukuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä joulukuuta 1994.

Labels: 17
5
3
6
18